*Ők ezt kérdezték tőle: „Ábrahám utódai vagyunk, és soha nem voltunk szolgái senkinek: hogyan mondhatod hát, hogy szabadokká lesztek?”* (Jn 8,33)

Egy nagyon fontos kérdés: elég beleszületni egy családba és akkor annak minden öröksége a miénk? Hétköznapi szinten ez valóban így működik, de Isten követése mást kíván. Öröklés útján nem kerülhet senki a mennybe. Miért – jön a jogos kérdés. Mert Isten követése csak saját, önkéntes döntés után kezdődhet meg. Az Ő követését nem lehet (szabad) kierőszakolni, minden esetben csak a lehetőséget kell (szabad) felkínálni a választásra. Krisztus követés csak önkéntes, döntőképes állapotban hozott választással lehetséges és elfogadható. Krisztus olyan követőkre vágyik, akik felismerve mindazt, amit Ő tett, saját igényüket juttatják kifejezésre követésével. Te már Őt követed? *Vadon Gyula*